Club Boneriano

Club Boneriano, oficialmente Sociedad Union Mutualista Boneriano (UMB), ta un asociacion sociocultural na Aruba cu reisnan historico profundo den e comunidad di descendencia Boneriano. Fundá na 1938, e ta e club existente di mas bieu den region di San Nicolas y mas probablemente e prome club na Aruba cu ta liga na un grupo etnico.

 Historia 
Despues di e apertura di refineria Lago na Aruba na 1924, habitantenan di Boneiru tabata muda pa e isla den busca di trabou y entrada. Un gran cantidad a bai traha como navegante a bordo di e barconan di petroli. Na inicio di 1955 tabatin un total di 900 Boneriano na Aruba, di cual 210 tabata traha na Lago. 

Cu e obhetivo pa garantisa solidaridad mutuo, un grupo di sesenta Boneriano ta uni pa lanta un asociacion cu un propio fondo di entiero y sosten social pa miembro y nan famiaBingo special pa yuda renoba Bonaire Club a worde cambia di fecha, Diario (16 di juli 2022). E tabata e prome den su tipo na Aruba. Dia 10 di juli 1938 e asociacion a wordo funda na cas di Adriaan (Janchi) Winklaar na San Nicolas. Fundadonan di e asociacion ta, entre otro, Jan Alders (tambe prome presidente di UMB), B. M. Albertus, R. A. Martis, E. Tokaay, J. Goeloe, Buchi Emerenciana, y Janchi Winklaar. E nomber original tabata Partido Catolico Unidad Bonaireano, pero despues cu gobierno a rechasa esaki, e nomber a cambia pa Sociedad Union Mutualista Boneriano.Boi Antoin, Bonerianonan na Aruba, Boneriano (28 di juni 2021) E prome miembronan tabata primordialmente nabegantenan Boneriano.

Den añanan 1950, e asociacion a desaroya den un club social y a expande organisatoriamente, culminando den e apertura oficial, door di Gezaghebber Kwartsz, di e clubhuis propio na San Nicolas dia 10 di november 1958.  E edificio na Caya Bonaire 62-A ta sirbi como centro multifuncional, mientras pabou di dje a habri na aña 1980 un compleho deportivo, financia 80% cu fondonan Hulandes y 20% cu fondonan di UMB mes. E compleho ta inclui canchanan di volleyball y basketball, un lokalidad pa dunamento di les (incluso di cose y cushina) y un podium pa presentacionnan.

Varios otro grupo etnico tambe a sigui e paso di Club Boneriano y a lanta un club social cu edificio propio na San Nicolas, entre nan Club Surinam (1941), Sint Maarten Club (1947) y Chinese Club. 

Decada 1960 i 1970 tabata un epoca floreciente: Club Boneriano a organisá of tabata sede di un scala amplio di actividadnan, for di programa pa carnaval, fiesta di casamento, eventonan cultural y deportivo te na cursonan educativo. Su ekipo di futbol tabata milita den division dos, cu tabata yama liga clase B. Na aña 1962, Gobernador Cola Debrot, di origen Boneriano, a haci un bishita oficial na e club.

Desde 2024 a start varios actividad pa rebiba e club y restaura su facilidadnan, cu desde añanan 1990 a cay den deterioro.Ta invita tur Boneriano pa forma parti di reactivacion di nan club, 24ora.com (22 di maart 2024)Bin hunga ‘Bon Cune’ pa recauda fondo y drecha Club Boneriano, 24ora.com (15 di juli 2025)

 Organisacion 
Club Boneriano ta fungi como e organisacion koepel pa actividadnan sociocultural di Bonerianonan na Aruba. E ta hunga un rol di sostene den estudionan profesional, conserva identidad, y duna asistencia mutuo, cu ta cuadra cu patronchinan mas amplio di migracion y formacion di comunidad den Caribe Hulandes.

Inicialmente e miembronan di directiva tabata exclusivamente Boneriano, pero den e ultimo decadanan, no-Boneriano tambe a wordo inclui den subdivisionnan di e organisacion, asina contribuyendo mas amplio na e integracion den e comunidad Arubano. 

Lista di presidente  
 Jan Alders - 1938
 Johan Martis 1957/1958
 B.M. Albertus - 1965
 Elsio Beukenboom - 1970/1971
 Eulogio Molina - 1976/1978
 Marcelino St. Jago - 1979, 1981, 1987 
 Latifa Mercera - 2017
 Gregory Goedgedrag 1921/presente  

 Link externo 
 Heritage Center Club Boneriano riba Facebook.

Kategoria:Aruba